జమ్మూ, కశ్మీర్ ముఖ్యమంత్రి మెహబూబా ముఫ్తీని కలవడంపై సోషల్ మీడియా వేదికగా తీవ్ర విమర్శలు ఎదుర్కొంది ‘దంగల్’ బాలిక జైరా వసీం. ‘దంగల్’ సినిమాలో చిన్ననాటి గీతా ఫొగట్ పాత్రలో నటించిన జైరాను, కశ్మీర్ ముఖ్యమంత్రి మొహబూబా ముఫ్తీని ‘ఇండియన్ ఏజెంట్స్’ అంటూ ఫేస్బుక్లో ట్రోల్ చేయడం మొదలుపెట్టింది కశ్మీరీ యువత. దీంతో వెంటనే క్షమాపణలు చెప్పేసింది జైరా. ఇప్పుడు ఇదే దేశవ్యాప్తంగా చర్చనీయాంశం అవుతోంది. ఈ సమయంలో ఆమెకు బాలీవుడ్ నుంచి గట్టి మద్దతు లభిస్తోంది. ముఖ్యంగా ‘దంగల్’ హీరో ఆమీర్ఖాన్.. జైరాకు మద్దతుగా నిలిచాడు. ‘నీ వెంట మేమున్నాం’ అంటూ ధైర్యం చెప్పే ప్రయత్నం చేశాడు. ‘జైరా వ్యాఖ్యలు నేను చదివాను. ఆమె అలా మాట్లాడడానికి దారి తీసిన పరిస్థితులను గురించి నేను అర్థం చేసుకోగలను. జైరా.. నీ వెంట మేమున్నామనే విషయం నువ్వు గ్రహించాలి. నీలాంటి హార్డ్వర్కింగ్, డెడికేషన్, తెలివితేటలతో కూడిన బాలిక ఒక్క భారతదేశానికే కాదు.. యావత్ ప్రపంచంలోని పిల్లలందరికీ ఆదర్శం. నీవు నాకు కూడా రోల్ మోడల్వేన’ని ఆమీర్ ట్వీట్ చేశాడు.
jammoo, kashmir mukhyamantri mehbuba muftini kalavadampai soshal media vedikagaa teevra vimarsalu edurkondi ‘dangal’ balika jaira vaseem. ‘dangal’ cinemalo chinnanati geetaa fogat paatralo natinchina jairanu, kashmir mukhyamantri mohabuba muftini ‘indian agents’ antuu fasebuklo trol cheyadam modalupettindi kashmiri yuvata. deentho ventane kshamaapanalu cheppesindi jaira. ippudu ide desavyaaptamgaa charchaneeyaamsam avutondi. ee samayamlo aameku balivud nunchi gatti maddatu labhistondi. mukhyamgaa ‘dangal’ heero amirkhan.. jairaku maddatugaa nilichaadu. ‘nee venta memunnam’ antuu dhairyam cheppe prayatnam cheshaadu. ‘jaira vyaakhyalu nenu chadivaanu. aame alaa matladadaniki daari teesina paristhitulanu gurinchi nenu artham chesukogalanu. jaira.. nee venta memunnamane vishayam nuvvu grahinchaali. neelanti hardwarking, dedication, telivitetalato kuudina balika okka bhaaratadesaanike kaadu.. yavat prapanchamloni pillalandarikee aadarsam. neevu naaku kuudaa rol modalvena’ni aamir tweet cheshaadu.